**ԳՈՂ ՏՂԻ ՀԵՔԻԱԹԸ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ըլում ա, չի ըլում` մի թաքավորի քաղաքում մի պառավ կնիկ. ունենում ա մի տղա։ Էդ կնիկարմատը գուլպա անելով հենց բան անում ա, որ տղին տալիս ա ուսումնարանումը։ Էդ տղեն իրա ուսումը ավարտում ա, դուս գալիս։

Մերն ասում ա.— Որդի՛, ես ծեր կնիկ, որ գուլպա անելով քեզ էդ ուսումը սովորցըրի, էլ հըմի կարողանըմ չեմ, որ գուլպա անեմ, տենամ քո ուսումովդ ինձ ոնց պտիս պահի։

Տղեն ասավ.— Նանի ջա՛ն, էս հադաղը իմ ուսումը ձեռք չի տալ, դուն տուր էդ ղազն ինձ, տանեմ բազարումը ծախեմ, մի քանի շահու տամ, որ բան առնեմ բերեմ, ուտենք, հըլա տենանք ե՞փ գործ կճարեմ։

էրետ ղազը տղին։ Տղեն ղազը վի կալավ, գնաց փողոց։ Էն քաղաքումը մի հարուստ ջհուդ կար. էն ջհուդն էլ ուներ մի տղա։ Թաքավորի աղջիկը ջհուդն ուզել էր իրա տղի հըմա։ Տղեն քուչումը գնալիս տեղը, էս ղազ տանող տղեն ռաստ էկավ ջհուդի տղին։

Ջհուդի տղեն ասավ.— Էդ ղազը ծախում ե՞ս։

— Հա՜,— ասավ,— ծախում եմ։

Բա.— Բի ըստի, տենա՛նք։

Տարավ. ձեռիցը առավ, հանեց վեց շահի, թե.— Առ, ղազը տու ինձ։

Տղեն ասավ.— Բա վեց շահով կլի՞։

Ջհուդի տղեն ասավ.— Վնաս չունի։

— Դե՛, դու գիտես,— ասավ։

Ղազն էրետ էդ տղին, ասավ.— Կտանես մեր տուն, իմ մորը կասես, որ էդ ղազը մորթի, եփի, ես գնում եմ թաքավորի կուշտը, որ թաքավորի խորակ էփողին ղարկեմ, ղազը կդնես ոսկի սինուսն ու կղարկես։

Տղեն վի կալավ ղազը տարավ էրետ ջհուդի մորը, ասավ.— Տղեդ ղրկեց, որ մորթես, եփես, ինքը դնաց թաքավորի կուշտը, ասավ, որ թաքավորի խորակ էփողին որ ղրկեմ, կդնես ոսկի սինումն ու ղազը կղրգես։

Տղեն ղազը էրետ ջհուդի մորը, դարձավ գնաց մի մարդի կուշտ, ասավ.— Ինձ մի ձեռք շոր տուր, հագնեմ, րիկունը կբերեմ, կտամ քեզ։

Էն մարդը մի ձեռք թազա շոր ուներ, էրետ էդ տղին, էդ տղեն գնաց բազարը, մի փարթուկ էլ առավ, վրեն կապեց։ Դարձավ գնաց ջհուդի մոր կուշտը, ասավ.— Ես թաքավորի խորակ էփողն եմ, քո տղեն ասավ, թե. «Ղազը դի ոսկի սինումը, ուղարկի»։

Ջհուդի մերը ղազը էրետ ոսկի սինումն ու էրետ էդ տղին։

Էդ ղազը վի կալավ էդ տղեն, էբեր իրա մոր կուշտը։ Մերը ասավ.— Ա՛յ որդի, էս ի՞նչ բան ա։

Տղեն ասավ.— Մերա ջա՛ն, քու ի՞նչ բանն ա, ղազը կի, ոսկի սինին էլ քեզ դատում։

Մերն ասավ.— Ա՛յ որդի, էդ թավուր բաներ անիլ մի, քեզ կբռնեն, կսպանեն։

Տղեն ասավ.— Նանի ջա՛ն, էդ քու բանը չի, էդ իմ բանն ա։

Ճաշին ջհուդի տղեն թաքավորի խորակ էփողին ղարկեց մոր կուշտը, ասավ, որ ոսկի սինումը դնի ղազն ու զարկի։

Մերն ասավ.— Վաղ եմ ղրկել։

Եդ դնաց, ասավ տղին թե.— Քու մերն ասավ՝ վաղ եմ ղրկել։

Տղեն ճաշից եդը գնաց տուն, մորն ասավ.— Ղազը ո՞ւմ ես տվել:

Մերն ասավ.— Ղազը տվել եմ թաքավորի խորակ էփողին։

Ջհուդի տղեն միտքն արավ, թե. «Ումից որ առել եմ ղազը, նա կաներ էդ բանը»։

Պառավի տղեն գնաց էդ քշեր ջհուդի տան ճկատումը գրեց, թե. «Ղազը վեց շահու կառնես՝ էդ հլա պուճուր օղբաթն ա, մեծ օղբաթը եդնից ա»։

Ջհուդի տղեն առավոտը վի կացավ, տեհավ, որ էդ գիրը գրած ա իրանց տան ճակատումը, որ. «Էդ պուճուր օղբաթն ա, մենձը եդնա ա»:

Պառավի տղեն միտքն արավ, որ մախսուզ ջհուդի տղեն պետք ա իրան ման գա, վաղ վի կացավ, գնաց մի դյուքանչու կուշտը:

Ասավ.— Բի քու դուքանը էսօր ինձ տու, իմ ջեբիցը իրեք մանեթ քեզ կտամ: Ինչ էլ որ առուտուր անեմ, էն էլ քեզ կտամ: Չանք ըլի առուտուրը սովորեմ, ուզում եմ, որ ինձ հմար դուքան դնեմ:

Դուքանչին ասավ.— Շատ լավ ես ասում, ես հլե բեզարել եմ, ուզում եմ մի քիչ ման գամ:

Դա գնաց ման գալու, տղեն նստեց դուքանումը, տեհավ, որ ջհուդի տղեն գալիս ա՝ էս դուքանին, էն դուքանին մտիկ անելով:

Տղեն ասավ.— Ջհուդի տղա՛, էդ ինչի՞ ես ման գալի ըտենց խլշկոտալի:

Ասավ.— Գլուխս մի օղբաթ ա էկել, ընդուր եմ ման գալի:

Տղեն թե.— Ի՞նչ օղբաթ ա էկել, բա մի պատմի տենանք ի՞նչ ա։

Ջհուդի տղեն պատմեց թե.— էրեկ մի ղազ առա վեց շահով, եդ տվի իրան, ղրկեցի իմ մոր կուշտը, ասի, թե. «Տար իմ մորը տուր, էփի, որ թաքավորի խորակ էփողին ղարկեմ, դնես ոսկի սինու մեջ, ղարկես»։ Էդ գնացիլ էր մորս խափել էր, թե. «Ես թաքավորի խորակ էփողն եմ, իմ ղազը տուր, որ տանեմ»։ Առել ա, գնացել ա։ Հըմի ես էն մասին ման եմ գալի, բալքամ էն տղին գտնում։

Պառավի տղեն ասավ.— Դու ըտենց ման գալով կարալ չես, որ գտնես։

Ջհուդի տղեն ասավ.— Բա ո՞նց անեմ, որ գտնեմ։

Ասավ.— Դու գնա շորերդ փոխի, քուչի ղրաղին նստի, ուսումնարանի տղերքը դուս կգան, ամենքը իրանց գողոլթինը պատմելով կերթան, դու ընդի կիմանաս, որ ղազն էլ փլանն ա տարել։ Դու որ շորերդ փոխես, քեզ ճնանչիլ չեն, քաշվիլ չեն՝ կասեն, դու կլսես, թե չէ՝ ըտենց ման գալով զատ չես գտնի։

Ջհուդի տղեն ասավ.— Բա ես ե՞րբ գնամ տուն, որ շորերս փոխեմ, գամ։

Ասավ.— Ուզում ես ըստի փոխի, ես քեզ շոր կտամ։

Ջհուդի տղեն փոխեց շորերը, ասավ.— Իրեք հազար մանեթ փող ունեմ պալտոիս ջեբումը, մուղաթ կաց՝ օքմին չդիպչի:

Ասավ.— Արխեին կաց։

Ջհուդի տղեն գնաց, քուչի ղրաղին նստեց, պառավի տղեն մտիկ արավ, տեհավ, որ դուքանչին ընդեղ ման ա գալի, ձեն էրետ, թե. —Արի ըստի՛, իմ գնալու վախտն ա, արի քու դուքանի տեր դառ։ Ջհուդի տղի ջեբիցը իրեք մանեթ էրետ դուքանչուն, ինչ որ առուտուր էր արել, էն փողն էլ էրետ դուքանչուն, վի կացավ, գնաց իրանց տուն, հանեց իրեք հազար մանեթը համրեց, էրետ մորը:

Մերն ասավ.— Ա՛յ որդի, անիլ մի էդ բանը, քեզ կսպանեն։

— Էդ քու բանը չի,— ասավ տղեն,— իմ բանն ա։

Ջհուդի տղեն քուչի ղրաղին նստած անկաճ էր դնում, մոնթերը ամենն իրան արածը ասելով էկան, գնացին։ Տեհավ որ մըթնեց, իրան ղազիցը մի բան ասող չէլավ, վի կացավ փոշման էկավ դուքանչու կուշտը, ասավ.— Բարի րիգուն քի, դուքանչի՛։

Ասավ.— Ասսու բարին քի։

Ասավ.— Ըստի մի դուքանչի տղա կար, ո՞ւր ա։

Դուքանչին ասավ.— Ջհուդի տղա՛, խելքդ խո կորցրիլ չե՞ս, ըստի տղեն ո՞վ ա տվել։

— Բա շորերս հանեցի, ըստի մի դուքանչի ջահել տղի պահ տվի, ես հենց գիտեմ էս դուքանն ա։

— Չէ՛, ջհուդի տղա, շըշկիլ ես գձել, ըստի ջահել տղա չկա, ես եմ իմ դուքանումը։

Ջհուդի տղեն վի կացավ, շատ փոշմանած գնաց տուն։ Քիրն ասավ.— Խի՞ ես ըտենց տխուր։

— Ի՞նչ անեմ,— ասավ,— էդ շան որդուն գտնում չեմ։

Ասավ.— Ես ռավոտը կերթամ ման կգամ, տես կգտնեմ, թե չէ։

Ախպերը ասավ.— Ձեռը վի կալ, էդ շան որդին քեզ էլ կխայտառակե։

— Չէ՛,— ասավ,— պետք ա գնամ։

Էդ պառավի տղեն գնաց էդ քշերը ջհուդի տան դռանը գրեց, թե՝ «Էդ պուճուր օղբաթն ա, հըլա մենձը եդնութին ա»։ Ռավոտը վի կացավ ջհուդի տղեն տեհավ, որ էդ գիրը գրել ա տան ճակատումը, գլուխը տարավ-բերեց։

Պառավի տղեն տեհավ, որ ռավոտը եդնեն ման պտի գան, վի կացավ գնաց մի պոյախչու կուշտ, հանեց իրեք մանեթ փող էրետբիրան, թե. «Չուր րիկուն ինչ որ առուտուր անեմ, էն էլ քեզ կտամ րիկունը, օղանց թողուս, ես էլ մի քիչ սովորեմ պոյախչութինը»։ Բոյախչին էրետ իրան։

Ջհուդի ախչիկը ռավոտը վե կացավ վաղ, ըստուր-ընդուր րեսին մտիկ անելով ման ա գալի, թե բալի ճնանչի. էկավ որ բոյախչու դուքանի դռնովը թե անց կենա, պռավի տղեն հարցուց էդ ախչկանը, թե.— Ինչի՞ ես ման գալի։

Ախչիկն ասավ, թե.— Ախպորս մի օղբաթ են արել, էն տղին եմ ման գալի։

Տղեն ասավ.— Ախչի՛, ըտենց ման գալով կարալ չես մի զադ գտնի, էդ քու ասած տղեն էս սըհաթին ըստի էր, մի քիչ չուստ էիր էկել, ռաստ կգեիր. ա՛յ էս մի գրվանքա թելը նրանն ա, ըստի ա դրել, թե. «Ուստա ջա՛ն, ներկի, որ էս ա կգամ, կտանեմ»։

Ախչիկը թե.— Ո՞նց անենք, որ դրան գտնունք։

Տղան ասավ.— Էն տղեն որ քեզ տենա, ըստի գալ չի:

Ախչիկն ասավ.— Բա ո՞նց անենք։

Պառավի տղեն ասավ.— Արի մտի էս օթախը:

Ախչիկը լսեց դրան, գնաց մտավ էն օթախը:

Պռավի տղեն գնաց կուշտը, ասավ.— Թե կթողաս գամ քո կուշտը՝ էն տղեն որ գա թելը տանելու, քեզ կասեմ։

Ախչիկը ճարահատած էթող տղին իրան կուշտը։

— Դուն ըտե մըչամ կացի,— ասեց պառավի տղեն,— որ ես ձեն տամ, դուս կգաս։ Ղայիմ կբռնես էն տղին:

Էդ օթախիցը որ դուս էկավ, պառավի տղեն մտիկ արավ, տեհավ, որ բոյախչին քուչումը ման ա գալի, կանչեց, ասավ.— Ռավոտը իրեք մանեթը խո տվել եմ, ահան իրեք մանեթի էլ առուտուր եմ արել, էս էլ քեզ, իմ գնալու վախտն ա, ես գնում եմ։

Ասավ ու գնաց։

Մթնեց, ախչիկը տեհավ, որ ինքը մնար ընդի, ձեն ածեց: Դուքանչին զարմացավ, թե.— Էս ի՞նչ ձեն ա գալի։

Գնաց, որ օթախի դուռը բաց անի, տեհավ ջհուդի ախչիկը միչումը։

Ախչիկը թե.— Ըստի մի ջահել տղա կար, ի՞նչ էլավ:

Դուքանչին թե.— Շատ եմ գիդո՞ւմ, թե ինչ էլավ, մուշտարի էր, մի գրվանքա թել ուներ, թաց-թաց վի կալավ ու գնաց իրանց տուն, ես ի՞նչ գիտեմ ով էր։

Ախչիկը ըստեղ տեհավ, որ էդ էն տղեն էր, որ էդ օղբաթը արավ. դուքանչուն ասավ.— Ախպեր ջա՛ն, օքմուն չի բան ասես, թե էս օղբաթը իմ գլխին էկավ։

— Գնա՛,— ասավ,— ջհուդի ախչի՛կ, իմ ի՞նչ բանն ա, որ ասեմ։

Էն ախչիկը գնաց իրանց տուն։ Ախպերը հարցրուց.— Խի՞ ես ըտենց քինթ ու պռունգ արած, գտա՞ր։

Ախչիկն ասավ.— Խոսացնիլ մի՛, որ սիրտսիվեր արին ա գնում:

Պառավի տղեն էն քշեր գնաց ջհդի տան ճակատին գրեց, թե. «Էդ պուճուր օղբաթն ա, հըլա մենձը եգնութին ա»։

Ջհուդի տղի հըրսանիքը նստեց, գնաց հրսանիքը թաքավորի տուն: Պռավի տղեն մոր տեղը նեղեց, թե.— Գնա թաքավորի աղբիսը ման արի, բալքի թաքավորի ախչկա լեհնիցը մի կտոր գտնուս:

Պառավը գնաց աղբիսի մեջ ման էկավ, մի կտոր գտավ, էբեր, էրետ տղին։

Տղեն վի կալավ, գնաց փողոց, էն կտորիցը մի լեհին առավ իրա համար, Էրետ դարղուն թե. «Շուտ կարի»։ Դարղին կարեց, պառավի տղեն հագավ, դե ջահել տղա Էր, բեխ չուներ, մորուք չուներ, դառավ մի սիրուն ախչիկ։ Վի կացավ գնաց հըրսանիք։

Թաքավորի ախչիկը մտիկ արավ, տեհավ, որ իրա շորիցը մի օքմինի հագին Էլ ա կա ոչ։ Մեկ Էլ մտիկ արավ, տեհավ, որ մնի հաքին կա, իրան նման Էլ սիրուն ա, շատ աչքին դուր Էկավ, կանչեց իրան կուշտը։

Ասավ.— Չվել իմ թաքավերիքի օրը իմ կշտիցը պետք ա ուրիշ տեղ չգնաս։

Պառավի տղեն ասավ.— Ոնց որ ուզում ես, ընենց Էլ կանեմ։

Ռավոտը հրսանիքը գնաց ջհուդի տունը, թաքավորի ախչիկը պռավի տղին Էլ հետը տարավ, օչով չէր գիդում, թե նա տղա ա. էքսը թաքավերեք էլավ. րիկունը պառավի տղեն ասավ թաքավորի ախչկան թե.— Քու հերը որ ընդի մարդ ա խեղդում, տեհել ե՞ս, թե չէ:

— Տեհած չեմ,— ասավ թաքավորի ախչիկը։

Ջհուդի տղեն ասավ թե.— Ես էլ տեհել չեմ, սրտով ուզում եմ մի տենամ։

Պառավի տղեն վի կալավ, թե.— Ես դհա ավելի եմ ուզում, որ տեհած ըլենք, իրեքս էլ գնանք տենանք։

Վի կացան, գնացին տենելու։ Գնացին տեհան քանտիրը կախ արած, տակին մենձ ֆորը կտրած, ըսկամին կողքին դրած. մարդին վեր են հանում ըսկամուն, որ քանտիրը գձեն շըլինքը։ Ջհուդի տղեն շատ զարմացավ, թե.— Էս ի՞նչ բան ա սա։

Պառավի տղեն վեր էլավ ըսկամուն, քանդիրը քաշեց գձեց շլինքը, ասավ.— Թաքավորի ախչիկ, արի հըլա դու էլ փորձի, տես ինչ փիս բան ա։

Թաքավորի ախչիկն էլ վեր էլավ ըսկամուն, քանտիրը քցեց շլինքը, տեհավ շատ փիս բան ա, վեր էկավ։

Պառավի տղան ասավ ջհուդի տղին.— Արի՜ դու էլ փորձի, տես թե վատ բան ա, գնանք թաքավորին ասենք, բալքի էս բանը վերջացնի:

Ջհուդի տղան էկավ վեր էլավ, քանտիրը քաշեց, որ գձեց շլինքը, պռավի տղեն ղափիլ քացի էրետ, ըսկամին տակից ընկավ, խեղդվեց ջհուդի տղեն։ Թաքավորի ախչիկը սկսեց լաց ըլիլ։

Ասավ.— Թաքավորի ախչի՛կ, ոչ անըծի, ոչ լաց իլ, ես ախչիկ չեմ, ես տղա եմ, արժանի կըլես դու ինձ, ոչ թե ջհդի տղին, չունքի մենք հայ քրիստոնյա ենք։ Արի փախչենք, գնանք մեր տուն, որ օչով մեզ չտենա։

Էդ ախչկանը տարավ իրանց տուն, ասավ.— Դու մտի էս թորոնը, ես հենց բան կանեմ, որ քու հերդ չուստ մեզ պսակի։

Դարձավ մորն էլ ասավ.— Սրա հացն ու ջուրը անպակաս կանես չուր ես գամ։ Վի կացավ գնաց ջհդի տան ճկատին գրեց, թե. «Էս պուճուր օղբաթն ա, մենձ օղբաթը եդնուց ա»։

Ռավոտը ջհուդը վի կացավ, տեհավ որ ո՛չ հարսը կա, ո՛չ տղա: Գնաց թաքավորի կուշտը Բալքի.— ասավ,— հարսն ու տղեն էկած ըլեն քու կուշտը։

— Չէ՛,— ասավ,— օքմին չի էկել:

Մարդ խեղդողնին գնացին տեհան, որ ֆորումը ջհդի տղեն խեղդված, էկան թաքավորին ասին.— Ջհդի տղեն խեղդվել ա, ախչիկը կշտին չի։

Ջհուդն ասավ.— Թաքավորը ապրած կենա, էլ էդ շան որդու արածը կըլի, լավն էն ա, որ ես էս քաղաքիցը կորչեմ։

Քաղաքի կողքին մենձ ծով կար, գնաց պրախոդչուն ասավ.— Ինչ որ վեշչ[[1]](#footnote-1) կղրկեմ, դու էդտեղ կգրես, որ րիկունը գամ՝ գնանք։ Դա էկավ բազար, որ մի համբալ բռնի, տանի։ Պառավի տղեն գնաց մի համբալի փալան առավ, էկավ ջհդի աղաքը։ Ջհուդն ասավ.— Համբա՛լ, կգաս իմ վեշչը կտանե՞ս պրախոդի կուշտը։

— Լա՛վ,— ասավ,— խի՞ չեմ գա, գործս ի՞նչ ա։

Դա գնաց կրեց, որը փետեղեն էր, շորեղեն անպետք բան, տարավ պրախոդի կշտին վեր ածավ, որը ոսկի-էրծաթ էր՝ տարավ իր տանը կիտեց, չվել րիկուն կրեց, րիկունը հախն առավ, գնաց:

Ջհուդը գնաց պրախոդչու կուշտը, տեհավ, որ ոնչինչ չիկա, որը անպետք բան ա՝ ըստի ա, որը ոսկի, արծաթ ա, փող ա՝ կա ոչ։

Պրախոդչուն ասավ.— էս ի՞նչ բան ա, էսքան ոսկի ու արծաթ եմ ղրկե, էսքան փող եմ ղրկե, ոնչինչ կա ոչ։

Պրախոդչին ասավ.— Ես ի՞նչ մեղավոր եմ, որ ինձ ասում ես, ինչ որ բերել են՝ ես էն եմ գրել։

Ջհուդը տեհավ, որ նաղդ էլի էդ շան որդու արած բանն ա, էնդի էվետ ջհուդի շանը դուս էկավ, պրծավ։

Վերջին ժամանակը մի ուրիշ քաղաքումը մի թաքավոր կար, էդ թաքավորը էդ բաները իմանալով, մի գիր գրեց էս թաքավորին թե. «Ի՞նչ թավուր թաքավոր ես, որ ըգթավուր բան ըլում ա քու քաղաքումը, չես կարում գողը բռնես»։

Էդ թաքավորը էս բանի վրա շատ նեղացավ, ասավ իրա ժողովրդին թե.— Աստված կսիրեք, գտեք էդ տղին։

Ասին.— Ո՞նց գտնենք, կվախի, լիս չի ընկնի։

Ասավ.— Ըտե չենք անիլ, մի թուղթ կտամ ձեզ, որ էդ տղին գտնուք, ասեք, որ թաքավորը ասում ա՝ էն թաքավորի տանիցը մի բան գողանաս բերես, ես քու մեղքերդ կբախշիմ։ Եթե սուտ դուս գամ, ինչ որ կարող ես, ինձ արա։

Պռավի տղեն իմացավ էդ բանը, գնաց թաքավորի ախչկան ասավ թե.— Բանը հիմի շիտակվեց, դուն քեզ հմար էդ թորնումը կկենաս, որ ես գնամ թաքավորի կուշտը, ասեմ, որ էդ բաները ես իմանամ, յա քեզ ինձ կտա, յա իմ գլուխը կկտրի։

Գնաց թաքավորի կուշտը, գլուխ էրետ, կանգնեց։

Թաքավորը հարցրեց.— Ո՞վ ես։

Ասավ.— Թաքավորը ապրած կենա, ես եմ էդ բաների անողը, կուզես բախշի իմ մեղքերը, կուզես գլուխս կտրի։

Թաքավորն ասավ.— Չէ՛, որդի, քու գլուխը կտրիլ չեմ, թե էդ բաների անողն ես, մի բան կասեմ, թե կկատարես, ինչ որ ուզես՝ կտամ։

Ասավ.— Ասա՛, թաքավորը ապրած կենա, ինչ որ ուզես՝ կկատարեմ։

Թաքավորն ասավ.— Կուզեմ, որ գնաս էս մեր հրևան թաքավորիցը մի բան գողանաս, բերես։

— Աչքիս վրա,— ասավ պառավի տղեն,— ուզո՞ւմ ես՝ իրան գողանամ բերեմ։

Թաքավորն ասավ.— Ո՞նց կգողանաս իրան, թե ըտենց բան անես, աշխարքի տակին ինչ որ ուզես՝ կտամ։

— Դու ինձ քառասուն օր ժամանակ տուր, տես ո՞նց եմ բերում։

— Տվի՜,— ասավ թաքավորը։

Պառավի տղեն վի կացավ, գնաց էն թաքավորի կուշտը։ Նրան մի խորակ էփող ուներ, գնաց նրա մոտ, ասավ.— Կուզես հացափորի պըհի, կուզես հախ էլ տուր, թաքավորիցր ես էլ ուզում եմ մի թիքա հաց ուտեմ։

Խորակ էփողը ասավ.— Հալա դու ըստի կաց, ես գնամ թաքավորի կուշտը։

Գնաց թաքավորին ասավ.— Մի տղա ա էկել, թե կարելի կըլի, թաքավորն ապրած կենա, բռնենք, ինձ քոմակ ըլի:

Ասավ.— Գնա բռնի:

Էկավ եդ տղին բռնեց: Էդ տղեն մնաց ըտրա կշտին մի քանի ժամանակ։

Մի օր խորակ էփողին ասավ.— Բի ես էփեմ խորակը։

Խորակ էփողն ասավ.— Դու կեփես, համը լավ չի լիլ՝ թաքավորր իմ գլուխը կկտրի։

Տղեն ասավ.— Որ լավը չըլի, դուն ասա՝ ես ուրիշ տեղ ի գնացել, վրա չհասա, նոքարն ա էփե, թող իմ գլուխը կտրի։

Դա խորակն էփեց, ճաշին խորակ էփողը տարավ թաքավորի աղաքը։

Թաքավորը տեհավ, որ խորակիցը ընենց մի անուշ ֆոտ էկավ, որ ֆոտիցը կշտացավ, համը տեհավ որ ֆոտիցը դըհա լավ համ ունի։

— Ա՛յ տղա,— ասավ, էս խորակը ո՞վ ա շինել։

Վախիցը դա, թե. «Խորակը գեշն ա, գլուխս կկտրի էս ա»,— ասավ,— ես, թաքավորն ապրած կենա, ուրիշ տեղ ի գնացել, վրա չհասա, նոքարն ա շինե։

— Գնա՛, կանչի,— ասավ,— նոքարը դա ըստի։

Գնաց կանչեց, էկավ, թաքավորին գլուխ էրետ, կանգնեց։

Մտիկ արավ տեհավ, որ տղեն շատ սիրուն տղա ա, ասավ.— Էս խորակը ո՞վ ա շինել, ա՛յ տղա։

— Ես եմ շինել,— ասավ։

Ասավ.— Որ ըտենց ա, էլ դու գնալ չպըտիս խորակ էփողի կուշտը, դուն պետք ա իմ կշտին կենաս ամեն ժամանակ, իմ խորակը ըստեղ շինես։

— Շա՛տ լավ, թաքավորն ապրած կենա,— ասավ,— կկենամ, կշինեմ։

Էդ տղեն թաքավորի կշտին մնաց, խորակ ա շինում, իրան տեղն ա հավաքըմ, շինում, ղուլլուղ անում։

Մի օր էդ տղեն գնաց բազարը, մի տաս հատ զանգուլակ առավ, մին էլ մի սեիզի մորթի՝ պոզերը վրեն, էբեր իրան օթախումը պահեց։ Եդնա գնաց մի դյարգարի կուշտ, ասավ.— Ինձ հըմար մի ղանդուկ շինի, որ մի մարդ միչումը խտոր ընկնի։

Դուրգարը շինեց ղանդուկը, Էրետ Էդ տղին. վի կալավ, Էբեր իր օթաղումը պըհեց։ Քշերվա մի վախտը հաքավ Էն մորթին, զանգուլակները վրիցը կախ արավ, գնաց տուն, մտավ թաքավորի կուշտը: Թաքավորը որ տեհավ, խիստ վախեց, ասավ.— Ո՞վ ես,— ասավ:

Թե.— Ես Հոգիառն եմ,— ասավ,— էկել եմ, որ ֆոքիդ առնեմ։

— Ա՜յ Հրիշարակ,— ասավ,— ես դեռ մուրազ ունիմ, ի՞նչ փիս վախտի Էկար իմ ֆոքին առնելու։

Ասավ Ես Էլ չղմշեի քու ֆոքին առնելու, բայց ասսու հրամանն ա:

— Բա ո՞նց պրտի լի, կարալ չե՞ս ինձ փրկի. ըտիանց մի քանի օրեն ժամանակի։

— Ինչպես չէ, թե դու էլ ինձ հետ գաս գնանք ասսու կուշտը, ես էւ ղսւնչանթ կանեմ, դու էլ ղանչանք կանես, ես գիտեմ, որ աստված կբախշի քեզ մի քանի տարի՝ եթե գաս, թե չէ՝ հիմի ֆոքիդ կառնունք։

— Դե՛,— ասավ,— ո՞նց գնանք։

Ասավ.— Դու կացի ըտի, ես գնամ աստծանե մի ղանդուկ բերեմ, ինչպես որ ըտեղ խտոր ընկած ես, էնպես էլ գնանք աստծու կուշտը:

Թաքավորն ասավ.— Դե՛, գնա բի։

Գնաց ղանդուկը վի կալավ իրա օթախիցը, էբեր ընդի վեր էդիր:

— Դե՛, թաքավորն ապրած կենա, վեկաց ըտենց տկլոր արի զանտուկումը խտոր ընկի։

Թաքավորը վի կացավ ու Էկավ զանդուկումը խտոր ընկավ։ Շամդամը[[2]](#footnote-2) վառեց, Էդիր կողքին, որ սիրտը չճաքի։

— Թաքավորն ապրած կենա,— ասավ,— Էսա մենք գնում ենք աստծու կուշտը, ինչ որ ես ընդի կանեմ, պետք ա դուն Էլ ընենց անես, որ աստված բախշի։

— Շատ լավ կըլի,— ասավ թաքավորը,— ինչ որ դու կանես, ես Էլ ընե կանեմ:

Դրան շլակեց ու ընկավ ճամփա։ Շատ գնաց, թե քիչ, Էկավ թաքավորի քաղաքը, տարավ թաքավորի ամարաթումը վեր Էդիր: Իմացրուց թաքավորին, իրան սինոդին, թե.— Էկե՜ք, տեհե՜ք, բան եմ բերել։

Էկան հավաքվեցին։

Պռավի տղեն ասավ.— Անկաճ դրեք, տեհեք ի՞նչ ձեն ա դուս գալիս ըստիան։

Պռավի տղեն ասավ էկել ենք աստծու կուշտը, ինչ որ ասել եմ, պետք ա անես։

Իշի պես զռաց՝ նա էլ զանդուկի միչիցը զռաց, շան պես հաչեց՝ նա էլ զանդուկի միչիցը հաչեց, գիլի պես օռնաց՝ նա էլ զանդուկի միչիցը օռնաց։

Թաքուն թաքավորին ասավ.— Գիտե՞ս, խի՞ստ եմ ըթենց անում։

Թաքավորն ասավ.— Ինչի՞ ես անում։

Ասավ.— Ըսենց եմ անում, որ դու նրան ասես, թե քեզ ըտենց զռացնողը ինձ էլ էն բաները կանի՞, թե ոչ։

— Դե ապրես, մի բաց արա, տենանք ի՞նչ կա մեչը։

Պռավի տղեն բաց արավ ղանդուկը, տեհավ թաքավորը տըկլոր զանդուկի միչումը, շամդամը վառած կշտին։ Վեր կացավ, մտիկ արավ դե՛ս, դե՛ն, տեհավ՝ աստված չկա, թաքավորը իրան սինոդովը կշտին կանգնած են։ Ասավ.— Թաքավո՛ր, ես ամոթով մնացի, շոր տվեք հագնեմ, տենենք էս ի՞նչ բան ա էկել իմ գլուխը։

Շորը բերին, տվին՝ հագավ։

Թաքավորը հարցրուց, թե.— Քեզ ո՞վ ա բերել։

Թե.— Հոգիառը զանգուլակով էկավ իմ մոտ, թե՝ հոգիդ առնեմ պտի. նա էբեր:

Թաքավորր պռավի տղին կանչեց, թաքավորին հարցրեց, թե.— Էս տղին ճնանչում ե՞ս։

Ասավ.— Ճնանչում եմ։

Հարցրուց թե.— Ո՞վ ա, որ ճնանչում ես։

Թե.— Իմ խորակ էփողն ա։

— Ոչ թե քու խորակ էփողն ա, էն տղեն ա, որ էն բաները անում ա, քեզ էլ բերողը դա ա։

— Դրո՞ւստ։

Թե.— Դրուստ, բա խի՞ իր ինձ գիր գրի վրեն գրում, թե. «Մի գողն ի՞նչ ա, չես կարում բռնի», բա էդ գողը ո՞նց ա քի գողացել ու բերել, որ դու չես իմացել։

Թե.— Ես մեղա աստծու։

— Էդ բավական չէ, պետք ա էս տղին մի հացի հասցընենք, ես խոսք եմ տվե։

Թե.— Ես իմ թաքավորությանս կեսը տվի։

— Երբ որ դու տվիր, ես էլ տվի։

Պռավի տղեն ասավ.— Ես թաքավորություն ուզում չեմ, ես քու ախչիկդ եմ ուզում։

— Ո՞ւր ա իմ ախչիկը։

— Էն ա մեր տանը։

— Դե գնա բի, տվի որ տվի։

Գնաց ախչիկն առավ, էբեր օխտն օր, օխտը քշեր հրսանիք արին, ջուխտ թաքավորնին դրան հասցրին իրան մուրազին։

Աստծանե իրեք խնձոր վեր ընկավ, մինն՝ ինձ, մինն՝ ասողին, մինն էլ՝ լսողին։

1. Իր—Ծ. Բ.: [↑](#footnote-ref-1)
2. Շամդան—մոմակալ—Ծ. Կ.: [↑](#footnote-ref-2)